VIČ. dr. Stjepan Lacković o Stepinčevom stavu prema Nezavisnoj Državi Hrvatskoj i odnosima s 
Poglavnikom u svome govoru rekao za vrieme sv. Mise zadušnice za Poglavnika NDH na 23. 
obljetnicu Njegove fizičke smrti, 28. prosinca 1982., u hrvatskoj crkvi Svetoga Križa u 
Hamiltonu, Kanada. 


“Najprije se želim zahvaliti svima koji su se došli pomoliti za dušu našega Poglavnika i 
sve One koji su poput Njega radili i umirali za Hrvatsku. 


lako sam vrlo lošeg zdravlja, osjećao sam se pozvanim služiti ovu Misu za našeg 
Poglavnika Nezavisne Države Hrvatske dra Antu Pavelića, kojeg sam imao čast osobno 
poznavati i kao tajnik nadbiskupa Stepinca mnogo puta s velikom pozornosti slušao 
kad bi govorio o svom narodu, o vjeri, ili kada bi na pamet citirao katekizam što ga je 
učio još u prvim razredima pučke škole, a tada kao Poglavnik sve doslovce ponavljao. 


Koliko sam puta slušao razgovore ove dvojice poglavara - poglavara Nezavisne Države 
Hrvatske i poglavara svete Katoličke Crke u Hrvatskoj. 


Jest, predraga braćo i sestre, slušao sam ova dva najveća hrvatska muža kako 
razgovaraju o potežkoćama hrvatskoga naroda u onom ratnom vrtlogu, kako unatoč 
svemu zacrtavaju sreću i budućnost hrvatskom narodu za bolja vremena, stvarajući 
mudre nacrte za sva važna pitanja. 


Dizali su se i još se danas dižu mačevi proti hrvatskom narodu, proti njegovom 
Poglavniku, a sve u svrhu osporavanja slobode, s ciljem da hrvatski narod ne dođe do 
svoje države. 


Nu svi ti mačevi, pa bili oni u rukama jučerašnjih vladara, današnjih vladara, 
diktatorskih i demokratskih, bili oni u rukama ne znam koga, ne će i ne mogu zaustaviti 
hrvatski narod u njegovoj borbi za slobodu! 


One stotine tisuća nevinih žrtava, krv Njihova nevina, hrvatska krv, pobjedit će sva zla. 
I iz te krvi uzkrsnut će vječna Nezavisna Država Hrvatska! 


I da je Bog dao da su se ostvarili nacrti našega Poglavnika i našega Stepinca, Hrvatska 
bi bila najsretnija, najbogatija i najkulturnija zemlja na svietu. A da je najliepša to svi 
znamo. 

Pa kad sve to znam iz prve ruke, kad sam svemu tome svjedokom, onda me boli kad 
čujem nepoštene i neljudske kritike o Nezavisnoj Državi Hrvatskoj i Poglavniku, o 
svemu onom dobru koje je On kao državni poglavar naše obnovljene, mlade i ponosne 
Nezavisne Države Hrvatske pripremao, a to je da ona bude vječna, da bude sretna i da 
svi mi u njoj budemo sretni i ponosni, a nadasve, slobodni. Jer kako kaže Gundulićeva 
Himna slobodi: O liepa, o draga, o sladka slobodo. Sva srebra, sva zlata, svi ljudski 
životi, ne mogu biti plata Tvojoj čistoj liepoti! 


Takvu slobodu, takvu liepotu pripremao je naš Poglavnik svim Hrvatima i Hrvaticama, 
svemu hrvatskom narodu. Za to, pomolimo se za Njegovu plemenitu dušu! Pomolimo 
se za dušu pokojnog Ante Pavelića, neka Ga Svevišnji razrieši svih grieha. Neka mu 
dade raj nebeski, raj vječne slobode. Pomolimo se da i nama Svevišnji dade snage i 
pameti da nastavimo putem časti, poštenja i vjere u Boga i hrvatski narod kako je to 
činio i naš Poglavnik. 

Da nastavimo tamo gdje je On, Božjom odlukom, stao, gdje je prestao On da nastavimo 
mi dok i nas Bog ne pozove. Molimo se da prije toga dovršimo naše zemaljsko 
poslanstvo - da obnovimo Nezavisnu Državu Hrvatsku! 


I danas, uz ove božićne blagdane molimo se novorođenom Spasitelju da nas ohrabri u 
našem radu, da nam se vrati naša sloboda kakva je bila prije 41 godinu kada je na Veliki 
četvrtak uzkrsnula naša Nezavisna Država Hrvatska. Jest, predraga braćo i sestre, 
uzkrsnula s Kristom! i njezini poglavari, vjerski i narodni, duboko su to cienili. Svjedok 


sam tome!“ 


